Maak draai in Kroonstad | Netwerk24
Maak draai in Kroonstad
Die sanger Lize Beekman sal op Donderdag 14 November ’n eksklusiewe vertoning in Kroonstad lewer. Dié geleentheid sal om 18:30 vir 19:00 in die Naudésaal begin. Dit word ten bate van die Presidentia-jeugsorgsentrum in Kroonstad aangebied. Kaartjies is teen R150 by Watt’s Jewellers en Eagle Computers beskikbaar. Ligte verversings sal bedien word. Die Kroonstad-gemeenskap word genooi om die geleentheid te ondersteun. Ná ’n loopbaan van 23 jaar word Beekman as een van Suid-Afrika se beste sanger-liedjieskrywers beskou.Foto: Verskaf Man sterf net ná hy vis vang | Maroela Media
Wild Coast Sun-hotel (Foto: South African Hotels)
ŉ 71-jarige man is Sondag op die strand naby die gewilde Wild Coast-hotel oorlede toe hy ineengestort het.
“Paramedici is omstreeks 12:30 na die toneel ontbied,” het Nick Dollman, woordvoerder van Netcare 911, gesê. “Strandgangers het dadelik met KPR begin en ander het hulp ontbied. Die mediese span van die oord het Netcare 911 ontbied vir verdere bystand.”
Paramedici het 45 minute lank tevergeefs gespook om die man by te bring. Hy is op die toneel dood verklaar.
“Die man is na bewering oorspronklik van Durban en hy het moontlik net voor hy ineengestort het ŉ vis gevang, want sy visstok is daar naby gevind met ŉ vis nog aan die vishoek,” het Dollman bygevoeg.
Die oord het die gebruik van die hotel beskikbaar gestel vir die privaatheid van die oorlede man en sy familie. Die oorledene is daarna na die oord se mediese kamer verskuif.
“Ondanks die tragiese einde, loof die paramedici diegene wat noodhulp en KPR geleer het en ingegryp het om te probeer om ŉ vreemdeling se lewe te red.”
Ek glo elke mens wonder soms presies hoe sy laaste oomblikke gaan aanbreek. Ek is lief vir hengel – as my tydjie aanbreek terwyl ek langs die bloudam staan, met my tone in die sand en ‘n kabeljou aan die hoek gaan ek my Skepper beslis daarvoor bedank as ek daar bo aankom. Miskien doen hierdie oom dit ook.
Ek dink dié Oom het gesterf terwyl hy gedoen het waarvan hy gehou het. Rus sag, liewe Oom, U vang nou vis by die Here se voete.